stanford-oval/wikipedia huggingface dataset:
חסן בדג'ייב
קריירה כשחקן

בדג'ייב החל את הקריירה שלו בתור שוער כדורגל בקבוצת הכדורגל המקומית, ספרטק נלצ'יק. לאחר 4 עונות במדי צסק"א ולוקומוטיב מוסקבה, עבר לישראל לקבוצת הפועל פתח תקווה (שם רשם 5 הופעות בלבד). עונה לאחר מכן הגיע להפועל תל אביב, שם רשם 5 הופעות בלבד גם כן. בדג'ייב סיים את הקריירה שלו בתור שחקן פעיל בלוקומוטיב מוסקבה.
קריירה כמאמן

בשנת 2001, כשלוש שנים לאחר פרישתו ממשחק פעיל, החל בדג'ייב לכהן בתור המנהל הטכני של מועדון הכדורגל לוקומוטיב מוסקבה. בהמשך שימש כמנהל טכני גם באמקאר פרם ובאנז'י מחצ'קלה.
בדג'ייב שימש כעוזר מאמן בספרק נלצ'יק ואמקאר וכמאמן ראשי בנלצ'יק ואוונגרד קורסק.
בעונת 2023/2024 שימש כמאמן קבוצת דינמו מחצ'קלה, אותה הוליך להעפלה לליגת העל הרוסית, לראשונה בתולדותיה.
תארים

סגנית אלופת הליגה הרוסית 1:1995
הגביע הסובייטי 1: 1990
הגביע הרוסי 1: 1997
מאמן העונה 1: 2015-16
חלוקה מנהלית של גמביה

מבחינה מנהלית גמביה מחולקת ל-5 מחוזות ועיר בירה והן מחולקות ל-37 נפות מתוכן 2 בעיר הבירה.
| מס' | שם | בירה | שטח (ק"מ) | אוכלוסייה (2003) | מפה |
| --- | --- | --- | --- | --- | --- |
| 1 | מחוז בנג'ול | בנג'ול | 88 | 413,397 (2013) |  |
| בנג'ול | בנג'ול | בנג'ול | 12 | 35,061 |  |
| קניפינג | קניפינג | קניפינג | 76 | 322,735 |  |
| 2 | מחוז המערב | בריקאמה | 1,764 | 699,704 (2013) |  |
| צפון קומבו | צפון קומבו | צפון קומבו | 181.09 | 166,493 |  |
| דרום קומבו | דרום קומבו | דרום קומבו | 299.71 | 61,615 |  |
| מרכז קומבו | מרכז קומבו | מרכז קומבו | 196.23 | 84,296 |  |
| מזרח קומבו | מזרח קומבו | מזרח קומבו | 267.19 | 27,944 |  |
| פוני ברפט | פוני ברפט | פוני ברפט | 128.07 | 10,822 |  |
| פוני בינטאנג-קרנאי | פוני בינטאנג-קרנאי | פוני בינטאנג-קרנאי | 291.11 | 15,136 |  |
| פוני קנסלה | פוני קנסלה | פוני קנסלה | 144.73 | 11,353 |  |
| פוני בונדלי | פוני בונדלי | פוני בונדלי | 158.16 | 6,080 |  |
| פוני ג'ארול | פוני ג'ארול | פוני ג'ארול | 97.59 | 5,855 |  |
| 3 | מחוז הגדה הצפונית | קֶ֫רֵוַון | 2,255 | 221,054 (2013) |  |
| ניומי התחתונה | ניומי התחתונה | ניומי התחתונה | 392.99 | 44,611 |  |
| ניומי העליונה | ניומי העליונה | ניומי העליונה | 382.77 | 24,959 |  |
| ג'וקדו | ג'וקדו | ג'וקדו | 279.21 | 17,871 |  |
| בדיבו התחתונה | בדיבו התחתונה | בדיבו התחתונה | 200.61 | 15,349 |  |
| בדיבו המרכזית | בדיבו המרכזית | בדיבו המרכזית | 254.55 | 15,282 |  |
| בדיבו העליונה | בדיבו העליונה | בדיבו העליונה | 689.29 | 54,763 |  |
| 4 | מחוז הנהר התחתון | מאנאסה קונקו | 1,618 | 82,361 (2013) |  |
| מערב קיאנג | מערב קיאנג | מערב קיאנג | 710.92 | 14,610 |  |
| מרכז קיאנג | מרכז קיאנג | מרכז קיאנג | 158.36 | 7,882 |  |
| מזרח קיאנג | מזרח קיאנג | מזרח קיאנג | 119.87 | 6,510 |  |
| מערב ג'ארה | מערב ג'ארה | מערב ג'ארה | 171.02 | 24,220 |  |
| מרכז ג'ארה | מרכז ג'ארה | מרכז ג'ארה | 169.43 | 6,500 |  |
| מזרח ג'ארה | מזרח ג'ארה | מזרח ג'ארה | 231.73 | 12,445 |  |
| 5 | מחוז הנהר המרכזי | ז'אנז'אנבוראה | 2,894 | 226,018 (2013) |  |
| סאלום התחתונה | סאלום התחתונה | סאלום התחתונה | 155.76 | 13,564 |  |
| סאלום העליונה | סאלום העליונה | סאלום העליונה | 273.93 | 15,157 |  |
| ניאניג'ה | ניאניג'ה | ניאניג'ה | 138.24 | 8,305 |  |
| ניאני | ניאני | ניאני | 433.92 | 22,239 |  |
| סאמי | סאמי | סאמי | 499.58 | 19,226 |  |
| ניאמינה דנקונקו | ניאמינה דנקונקו | ניאמינה דנקונקו | 127.86 | 5,926 |  |
| מערב ניאמינה | מערב ניאמינה | מערב ניאמינה | 148.33 | 6,577 |  |
| מזרח ניאמינה | מזרח ניאמינה | מזרח ניאמינה | 386.40 | 19,320 |  |
| מערב פולאדו | מערב פולאדו | מערב פולאדו | 789.31 | 72,166 |  |
| ז'אנז'אנבוראה | ז'אנז'אנבוראה | ז'אנז'אנבוראה | 11.26 | 3,223 |  |
| 6 | מחוז הנהר העליון | באס סנטה סו | 2,070 | 239,916 (2013) |  |
| מזרח פולאדו | מזרח פולאדו | מזרח פולאדו | 798.83 | 98,078 |  |
| קנטורה | קנטורה | קנטורה | 312.39 | 30,006 |  |
| וולי | וולי | וולי | 605.91 | 36,198 |  |
| סנדו | סנדו | סנדו | 331.09 | 18,304 |  |
הערות שוליים

1 2  Gambia Bureau of Statistics, The Gambia Atlas of 2003 Population and Housing Census (באנגלית)
| חלוקה מנהלית של מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים[1] • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ "לא מוכרים" | סומלילנד • סהרה המערבית |  |
[1] חלק משטח המדינה נמצא באסיה
חוק איסור אפליה לפי גיל בעבודה (ארצות הברית)

|  פרטי החוק |
| --- | --- |
 מדינה:  ארצות הברית ארצות הברית
 גוף מחוקק:  הקונגרס ה-90 של ארצות הברית 
 שטחים שעליהם חל החוק:  ארצות הברית ארצות הברית
 
חוק איסור אפליה לפי גיל בעבודה משנת 1967 הוא חוק עבודה בארצות הברית שאוסר על אפליה בתעסוקה נגד אנשים שגילם לפחות 40 שנים בארצות הברית. בשנת 1967, נחתם החוק על ידי הנשיא לינדון ג'ונסון. החוק מונע אפליה על רקע גיל ומספק הזדמנות שווה בתעסוקה בתנאים שלא כוסו במפורש בחוק זכויות האזרח משנת 1964. החוק חל גם על תקנים לפנסיות והטבות הניתנות על ידי מעסיקים, ודורש שמידע בנוגע לצורכי עובדים מבוגרים יועבר לציבור הרחב.
היקף ההגנה

החוק כולל איסור רחב על אפליה על רקע גיל נגד עובדים מעל גיל ארבעים, ובאופן ספציפי, החוק אוסר על:
אפליה בהעסקה, קידום, שכר, סיום עבודה ופיטורין;
הצגת העדפות או מגבלות גיל;
שלילת הטבות לעובדים מבוגרים: מעסיק רשאי להפחית הטבות על בסיס גיל, רק אם עלות מתן ההטבות המופחתות לעובדים מבוגרים היא זהה לעלות מתן ההטבות המלאות לעובדים צעירים יותר;
מאז 1986, הוא אוסר על פרישה כפויה ברוב המגזרים, עם ביטול הדרגתי של פרישה כפויה לעובדים בתפקידים קבועים, כגון פרופסורים במכללות, בשנת 1993.
פרישה כפויה על בסיס גיל מותרת עבור:
מנהלים מעל גיל 65 בתפקידים בכירים בקביעת מדיניות, הזכאים לפנסיה על פני תקופה שנתית מינימלית.
החוק חל על מעסיקים המעסיקים לפחות עשרים עובדים באופן קבוע בשנה הנוכחית או הקודמת.
תיקונים

החוק תוקן בשנת 1986 וגם בשנת 1991, על ידי חוק הגנת הטבות עובדים מבוגרים (Pub. L. 101-433) וחוק זכויות האזרח של 1991 (Pub. L. 102-166).
פסיקה

החוק שונה מחוק זכויות האזרח בכך שהוא חל על מעסיקים עם 20 עובדים או יותר, בעוד שחוק זכויות האזרח חל על מעסיקים עם 15 עובדים או יותר. עם זאת, שני החוקים חלים רק על מעסיקים בתעשיות המשפיעות על מסחר בין-מדינתי. 20 העובדים יכולים לכלול עובדים מעבר לים.
החוק מגן על אזרחי ארצות הברית העובדים עבור מעסיקים אמריקאים הפועלים בחו"ל, למעט במקרים שבהם הדבר יפר את חוקי אותה מדינה.
ייתכן שמגבלת גיל תוצג חוקית במקרים שבהם הוכח כי הגיל הוא "כישורים תעסוקתיים לגיטימיים ובתום לב (BFOQ), הנדרשים באופן סביר לפעולתו הרגילה של העסק המסוים". בפועל, BFOQs לגיל מוגבלים למקרים הברורים (כגון העסקת שחקן צעיר לתפקיד דמות צעירה בסרט) או כאשר בטיחות הציבור מוטלת על הכף (כגון במקרים של מגבלות גיל לטייסים ונהגי אוטובוסים).
החוק אינו אוסר על מעסיק להעדיף עובד מבוגר על פני עובד צעיר יותר, אפילו כאשר הצעיר הוא מעל גיל 40. עם זאת, פרקטיקה כזו עשויה להיות בלתי חוקית במדינות כמו ניו ג'רזי, ניו יורק, ומחוז קולומביה שבהן מוגנים עובדים בני 18 ומעלה מפני אפליה על רקע גיל, ולכן מעסיקים לא יכולים להעדיף עובדים צעירים או מבוגרים.
הערות שוליים

↑  Glenn, Jeremy J.; Little, Katelan E. (בנובמבר 2014). "A Study of the Age Discrimination in Employment Act of 1967". GPSolo. 31 (6). {{cite journal}}:  (עזרה)
↑  "Thresholds for Coverage Under Employment-Related Laws". Texas Workforce Commission. נבדק ב-28 בספטמבר 2017. {{cite web}}:  (עזרה)
↑  Morelli v. Cedel, 141 F.3d 39, 45 (d Cir. 1998).
↑  Mahoney v. RFE/RL, Inc., 47 F.3d 447, 449 (D.C. Cir. 1995).
↑  "Legislation".
↑  "Age Discrimination" (PDF). www.nj.gov. נבדק ב-2023-05-08.
| --- | --- |
בקרת זהויות :  GND: 4307026-7  LCCN: n79019999  VIAF: 181843470   WorldCat (עם VIAF): 181843470
זכויות להט"ב בבליז

| --- | --- |

בליז
 מעמד בחוק:  חוקי מאז 2016
 טרנסג'נדריות:  אין הכרה בשינוי מגדר
 שירות צבאי:  לסביות, הומואים וביסקסואלים מוצהרים לא רשאים לשרת
 הגנה מפני אפליה:  הגנה מוחלטת מפני אפליה על רקע נטייה מינית בחוקת המדינה מאז 2016
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נמנעה
לסביות, הומואים, טרנסג'נדרים וביסקסואלים (להט"ב) בבליז מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד פעילות הומוסקסואלית בין גברים או נשים הפכה לחוקית בבליז בשנת 2016, לאחר שבית המשפט העליון הכריז על חוק "משעי הסדום" של בליז אשר הטיל על פעילות הומוסקסואלית בהסכמה עונש של 10 שנות מאסר כבלתי חוקתי, משקי בית בראשות זוגות חד מיניים אינם זכאים לאותן הגנות משפטיות הזמינות לזוגות הטרוסקסואלים. מאז 2016, החלה חוקתה של בליז להחיל איסור אפליה מוחלט על רקע נטייה מינית.
בליז ערכה את שבוע הגאווה הראשון שלה באוגוסט 2017 בו פעילויות להעלאת מודעות וקבלה של חברי קהילת הלהט"ב התקיימו ברחבי המדינה.
מעמד בחוק

על פי סעיף 53 לחוק הפלילי של בליז, "כל אדם המקיים יחסים גשמיים בניגוד לסדר הטבע עם כל אדם... דינו - מאסר 10 שנים". נטען בכתב הערעור על סעיף 53. בחוק הפלילי נכתב כי הומוסקסואליות כשלעצמה אינה בלתי חוקית, אך כל מעשה מיני שאינו "קונגרס מיני של פאלוס (איבר המין הזכרי) המוחדר לנרתיק" אינו חוקי, לרבות מין אוראלי, מין אנאלי בין הטרוסקסואלים או הומוסקסואלים וכו'. סעיף 53 בוטל ב-10 באוגוסט 2016 בעודו צוין כהפרה של חוקת בליז.
בעוד שאיסור על "מעשי סדום" באיי בהאמה הוסרו על ידי הפרלמנט בשנת 1991 והאיסורים בשטחים הבריטיים מעבר לים בוטלו בשנת 2000 על ידי צו במועצה הבריטית, האיסור על "מעשי סדום" בבליז היה הראשון במושבה בריטית לשעבר באיים הקריביים שבוטל באופן שיפוטי. הביטול היה האיסור האחרון על "מעשי סדום" במרכז אמריקה שבוטל.
מעמד בחוק > התנגדות הכנסייה להעברת אי-ההפללה

בתגובה לתיק שהגישו "UNIBAM" וקיילב אורוזקו, הכנסיות הקתוליות והפרוטסטנטיות הגיבו בשלילה, והצהירו כי "נישואים חד מיניים יהיו הדבר הבא". ב-3 בדצמבר 2011, מועצת הכנסיות ארגנה עצרת כדי להתנגד לתביעת "UNIBAM".
מועצת הכנסיות של בליז קיימה עצרת "בליז בפעולה/פורום המשפחה" ב-23 בנובמבר 2011 כדי להביע את התנגדותה לאי-הפללה של פעילות הומוסקסואלית בהסכמה כחלק ממה שכינתה "תוכנית מתוזמרת של חושך שטני להדיח את אלוהים מהחוקה שלנו ולפתוח שערים אדירים להשפעה והרס שטניים אשר ישפיעו דור אחר דור".
הגנה מפני אפליה

ב-10 באוגוסט 2016 קבע בית המשפט העליון שסעיף 53 לחוק הפלילי של בליז אינו חוקתי. השופט העליון קנת בנג'מין הבהיר בנוסיף כי "מין" כאמור בסעיף 16(3) לחוקה, כוללת איסור אפליה על רקע נטייה מינית.
בשנת 1996, שר החוץ דין בארו, (לימים ראש ממשלה), חתם על אמנה רב-צדדית של האו"ם הידועה בשם האמנה הבינלאומית לזכויות אזרחיות ופוליטיות (ICCPR). בשנת 1993 פורשה לשון האמנה על ידי ועדת האו"ם לזכויות אדם כך שתכלול נטייה מינית באיסור אפליה על רקע קטגוריית "מין". לדברי השופט העליון בנימין, בחתימה על האמנה בליז הסכימה בשתיקה לפרשנות זו, בעוד יש לפרש את חוקת בליז באותו באופן.
בשנת 2018, במהלך סקירה תקופתית אוניברסלית (UPR), בליז קיבלה כ-15 המלצות הקשורות לזכויות להט"ב בשטחה, החל מטיפול באפליה, אלימות ופשעי שנאה נגד אזרחי להט"ב, ועד הבטחת גישה לטיפול הולם של מחלת ה-HIV בקרב חברי הקהילה. ההמלצות, בעיקר אשר הגיעו ממדינות מפותחות (כלומר ארגנטינה, אוסטרליה, ברזיל, צ'ילה, צרפת, גרמניה, איסלנד, אירלנד, איטליה, מקסיקו, ספרד, אוקראינה, ארצות הברית ואורוגוואי) קראו לאמצעי חקיקה לאיסור אפליה בתעסוקה, דיור ושירותי ממשלה עבור להט"ב, הפחתת סטיגמה חברתית באמצעות קמפיינים חינוכיים, הכשרת פקידי משטרה להגיב כראוי לאלימות ונקיטת צעדים קונקרטיים כדי להבטיח גישה אוניברסלית לטיפול ב-HIV.
הגנה מפני אפליה > איסור הגירת הומוסקסואלים

לפי סעיף 5(1) לחוק ההגירה, "האנשים הבאים הם מהגרים אסורים - כל זונה או הומוסקסואל או כל אדם שחי על או מקבל הכנסות של זנות או התנהגות הומוסקסואלית".
עתירתו של פעיל הלהט"ב הג'מייקני מוריס טומלינסון הוגש ב-2013 על רקע איסור ההגירה הן בטרינידד וטובגו והן בבליז על רקע הסעיף. טומלינסון ביקש מג'מייקה, מדינת הולדתו, להתעקש על הסרת איסורי הנסיעה של מדינות אלו בהתבסס על הוראות הקהילייה הקריבית ("CARICOM") לתנועה חופשית של אזרחים ממדינות חברות. ג'מייקה סירבה, בעוד טומלינסון עתר לבית המשפט הקריבי בבקשה לרשות להגיש את התיק ישירות מולם. במאי 2014, טומלינסון קיבל רשות לערער על חוקי ההגירה של שתי המדינות. באוקטובר 2014, "CARICOM" הצטרפה לתיק כצד מעוניין התומך בטיעוני טומלינסון.
ב-18 במרץ 2015, עתירתו נשמעה עם טענות כי איסורי ההגירה מקשרים את זכויות התנועה החופשית לאזרחים הקריביים הכלולים בחוזה צ'גוארמאס. ב-10 ביוני 2016, בית המשפט הקריבי לצדק ("CCJ") קבע כי לא טרינידד וטובגו ולא בליז הפרו את חופש התנועה של טומלינסון, ודחה את תיקו. לשם הבהרה, פסק הדין ציין כי אף אחת מהמדינות אינה יכולה לאסור על הומוסקסואלים ממדינות "CARICOM" להיכנס למדינותיהן בשל התחייבויותיהן באמנה, "על אף שהחוקים שלהן אוסרים על כניסת מהגרים הומוסקסואלים". במהלך המשפט טענה בליז כי סעיף 5(1) לחוק ההגירה חל רק על אלו המציעים "שירותים מיניים למטרות רווח כספי", וכי אינו מפרש או אוכף את המעשה "כאיסור גורף על מהגרים הומוסקסואלים".
תנאי מחיה

מאז פסק הדין של בית המשפט העליון באוגוסט 2016, ארגוני זכויות להט"ב בבליז הפכו לגלויים ופעילים יותר, בעוד צעירים בבליז קיבלו השראה להכריז על נטייתם המינית או זהותם המגדרית המועדפת בגלוי. בליז ערכה את שבוע הגאווה הראשון שלה באוגוסט 2017 בו פעילויות להעלאת מודעות וקבלה של חברי קהילת הלהט"ב התקיימו ברחבי המדינה.
תנאי מחיה > תיירות

בליז מוגדרת כבר זמן רב כיעד תיירותי פופולרי עבור להט"ב, בעוד אתרי נופש רבים מארחים אירועי גאווה. העיר סן פדרו נחשבת ליעד הידידותי ביותר עבור תיירים הומוסקסואלים בבליז, הכוללת חיי לילה הומוסקסואלים משגשגים ועסקים רבים הנמצאים בבעלות גלויה של מנהלים המוגדרים כחלק מחברי הקהילה בעיר. בשנת 2009, קים סימפליס בארו, רעייתו של ראש הממשלה דין בארו, בירכה באופן אישי על הגעתה של ספינת תענוגות לסבית, שנוסעותיה התנדבו אז בבית חולים מקומי לילדים.
טבלת סיכום

| --- | --- |
פעילות הומוסקסואלית חוקית:  (מאז 2016)
גיל הסכמה שווה לזוגות הטרוסקסואלים (16):  (מאז 2016)
חוקים נגד אפליה בתעסוקה:  (מאז 2016)
חוקים נגד אפליה במתן סחורות ושירותים:  (מאז 2016)
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2016)
נישואים חד מיניים: 
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים וביסקסואלים מוצהרים רשאיים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:
זכויות להט"ב במאוריציוס

| --- | --- |

מאוריציוס
 מעמד בחוק:  חוקי בקרב גברים מאז 2023, חוקי בקרב נשים מאז ומעולם
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  הגנה מוחלטת מפני אפליה על רקע נטייה מינית מעוגנת בחוקה
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  בעד
לסביות, הומוסקסואלים, טרנסג'נדרים וביסקסואלים (להט"ב) במאוריציוס מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית גברית הפכה לחוקית במדינה בשנת 2023 בעקבות פסיקת בית המשפט העליון שקבעה כי סעיף 250 לקוד הפלילי שהיה קיים במאוריציוס משנת 1838 שהפליל קיום "מעשי סדום" (קיום יחסי מין שלא למטרות רבייה בין זוגות הטרוסקסואלים והומוסקסואלים כאחד) והטיל 5 שנות עבודת עונשין על מורשעים, איננו חוקתי. עם זאת, הסעיף דווח לאורך השנים כלא נאכף בפועל. בפסיקה זו, קבע בית המשפט בנוסף כי העילה של נטייה מינית מוגנת מפני אפליה בחוקת המדינה תחת הקטגוריה "מין". בכך, הפכה מאוריציוס למדינה השלישית ביבשת אפריקה שמגנה בחוקה שלה על נטייה מינית מפני אפליה אחרי בוטסואנה ודרום אפריקה. פעילות הומוסקסואלית נשית לא הופללה מעולם.
עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.
בשנת 2011 הצביעה מאוריציוס בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם (אף על פי ההפללה שהייתה קיימת דה יורה כלפי קיום פעילות הומוסקסואלית בקוד הפלילי של המדינה באותה עת) ובכך, הפכה לאחת מ-10 המדינות היחידות ביבשת אפריקה שהצביעו בעד ההצהרה.
מעמד בחוק

על פי תרגום לא רשמי של סעיף 250 לקוד הפלילי לשעבר של מאוריציוס משנת 1838, "כל אדם שאשם בפשע של מעשה סדום... יהיה צפוי לעבודות עונשין לתקופה שלא תעלה על 5 שנים". בשנת 2007 המליצה הוועדה לרפורמה בחוק של מאוריציוס על ביטול ההפללה של קיום "מעשי סדום" וביטול סעיף 250. התובע הכללי לשעבר, ראמה ואליידן (אנ'), ביקש להעביר הצעת חוק שהייתה מבטלת את הפללתה של פעילות הומוסקסואלית גברית בהסכמה, אך הצעת החוק לא יצאה לפועל. תביעות על רקע הסעיף דווחו כנדירות. עם זאת, בשנת 2015 זוג חד-מיני נעצר בחשד שהם מבצעים מעשי סדום, בעוד הסעיף דווח כ-"תורם לאווירה כללית של הומופוביה ברחבי האזרחים".
בשנת 2017 ממשלת מאוריציוס אמרה כי "לא תבטל את סעיף 250" והצהירה כי "תטפל בנושא לאחר שיקול נוסף".
באוקטובר 2019 עבדול רידוואן פיראס אה סייק, פעיל זכויות להט"ב בן 29, הגיש תביעה נגד סעיף 250 לבית המשפט העליון של מאוריציוס בתמיכתו של "Collectif Arc-En-Ciel", ארגון הלהט"ב הוותיק במדינה. שימוע ראשון בתיק התקיים בנובמבר 2019. בעקבות התביעה, חבר הארגון "Collectif Arc-En-Ciel" אשווין רמנה הצהיר באומרו,
"סעיף 250 הוא כמו חרב דמוקלס התלויה על חייהם של אזרחי להט"ב מאוריטאים. הגיע הזמן לבטל את הסעיף המפלה הזה שפוגע בבני החברה שלנו רק בגלל מי שהם אוהבים. הדרך שבה מבוגרים מנהלים את חייהם במערכות יחסים הדוקות בהסכמה בפרטיות בבתים שלהם, לא צריכה להיות עניין של התערבות המדינה לעולם. לחוקים ארכאיים כמו סעיף 250 אין מקום בחברה המודרנית והדמוקרטית שלנו".
באותו החודש קבוצה נוספת של צעירים מאוריטאים הגישה גם תביעה חוקתית נגד סעיף 250 בטענה כי הוא "מפר את זכויות היסוד והחירות" שלהם. התובעים נתמכו על ידי הארגונים "Young Queer Alliance" ו-"Love Honor Cherish Foundation". שימוע ראשון בתיק התקיים ב-21 בנובמבר 2019, ושימוע שני ב-18 בפברואר 2020. הנאשמים בתיק היו היועץ המשפטי לממשלה מניש גובין, מנכ"ל הפרקליטות ומפכ"ל המשטרה. ביום 12 ביוני 2020 ניתנה לתובעים רשות לפנות לבית המשפט העליון בבקשה לסעד חוקתי.
באוקטובר 2023 בית המשפט העליון של מאוריציוס נענה לבקשת זוג התביעות וביטל את סעיף 250 שהגדיר אותו "לא חוקתי" וכמי שצריך "להיקרא מחדש בכדי להוציא מעשים כאלה בהסכמה מהתוכן שלו".
הכרה במערכות יחסים חד-מיניות

מאוריציוס אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). עם זאת, בשנת 2016, הוועדה לרפורמה בחוק בחנה הכשרה של נישואים בקרב זוגות מאותו המין.
הגנה מפני אפליה

חוק שוויון הזדמנויות 2008 אוסר על אפליה ישירה ועקיפה על בסיס נטייה מינית בתעסוקה, חינוך, מגורים, סילוק מקרקעין, אספקת סחורות ושירותים, חברות ושותפויות, אגודות ומועדונים רשומים, ספורט וגישה להנות, כאשר "נטייה מינית" מוגדרת כמי שמשמעותה "הומוסקסואליות (כולל לסביות), ביסקסואליות או הטרוסקסואליות".
אפליה של נטייה מינית בתעסוקה אסורה גם על פי חוק זכויות עובדים 2019 וחוק יחסי עבודה 2008.
פסיקת בית המשפט העליון של מאוריציוס באוקטובר 2023 על ביטול ההפללה של קיום פעילות הומוסקסואלית גברית דה יורה במדינה קבעה בנוסף כי האיסור בחוקת מאוריציוס (אנ') על אפליה על רקע "מין" כולל גם את העילה של נטייה מינית כמוגנת באופן חוקתי מפני אפליה. בכך, הפכה מאוריציוס למדינה השלישית ביבשת אפריקה שמגנה בחוקה שלה על נטייה מינית מפני אפליה אחרי בוטסואנה ודרום אפריקה.
זהות מגדרית

לא קיימת הכרה משפטית בשינוי מגדר במסמכי זהות רשמיים בקרב טרנסג'נדרים במאוריציוס.
תרומת דם

בשנת 2014 שינה משרד הבריאות של מאוריציוס את מדיניות תרומת הדם שלו כדי לאפשר לגברים המקיימים יחסי מין עם גברים (MSM) לתרום דם ללא הגבלות.
תנאי חיים

מאוריציוס נחשבת לאחת המדינות הטובות ביותר למחיה עבור להט"ב באפריקה, בעוד רשת הטיולים האפריקאית "AfriGay" דיווחה כי "בעוד שחיי להט"ב נשארים שקטים למדי, הקיימים בעיקר באינטרנט, בפרטיות ובמסיבות מדי פעם, אתרי הנופש מסבירי פנים ולא מפלים אף אחד. לתיירי להט"ב אין מה לדאוג. אין בעיות שנרשמו כתוצאה מכך שזוגות חד-מיניים חולקים חדרים במהלך חופשתם". סקר דעת קהל שנערך על ידי "Afrobarometer" (אנ') בשנת 2016 מצא כי 49% מתושבי מאוריציוס יברכו את שכנם ההומוסקסואל או לא יוטרדו מכך. מספר דיווחים בשנים האחרונות על חייהן של נשים טרנסג'נדריות מקומיות הראו מגמת קבלה חברתית גוברת של טרנסג'נדריות בחברה המאוריצית. עם זאת, לאורך השנים דווח על אירועים של אפליה נגד להט"ב מאוריטאים בבתי חולים ציבוריים ובריונות בבתי ספר נגד תלמידים שמוגדרים כלהט"ב.
תנאי חיים > פוליטיקה

מספר פוליטיקאים בקרב הקואליציה של מאוריציוס הביעו תמיכה בחקיקת זכויות להט"ב לאורך השנים שכוללו את התובעים הכלליים לשעבר ראמה ואליידן ורווי יריגדו, ראשי הממשלה לשעבר נאווין רמגולאם (אנ') ופול ברנג'ר (אנ'), חברי האספה הלאומית ג'ואנה ברנג'ר (אנ') וטניה דיול, והשר לשעבר לשירות הציבור, רפורמות מנהליות ומוסדיות, אלן וונג.
"האופוזיציה המאוריטית ידועה כתומכת רחבה בזכויות להט"ב כזכויות אדם".

- פול ברנגר, ראש הממשלה לשעבר ולימים מנהיג האופוזיציה (אנ').
"בואו נהיה ברורים. כולם שווים. לאף אחד אין יותר זכויות מאחרים ואסור שיהיו אזרחים מהקטגוריה הראשונה או השנייה. לכן, כולנו צריכים לשלב ידיים ולפעול יחד כדי להבטיח שלא תהיה אפליה נגד אף אחד. מגדר, נטייה מינית, צבע, אמונה, מעמד חברתי ואפילו מוגבלות אינם צריכים להוות מכשול".

- אלן וונג, השר לשירות הציבורי, הרפורמות המנהליות והמוסדיות.
תנאי חיים > ארגונים

במאוריציוס ישנם ארבעה ארגונים הפועלים למען קידום זכויות להט"ב, בהם: "Collectif Arc-En-Ciel", "Young Queer Alliance", "Association VISA G" ו-"PILS".
"Collectif Arc-En-Ciel" שנוסד בשנת 2005, הוא הארגון הראשי והוותיק ביותר לקידום זכויות להט"ב במאוריציוס. הארגון הקים את מצעד הגאווה הראשון במדינה ובאופן שנתי מאז, שכלל בשיאו מעל 1,200 מפגינים בשנת 2016 שבה העביר את המצעד מעיירה קטנה, רוז-היל, לפורט לואי, עיר הבירה. ביוני 2018 מהדורת המצעד התקיימה אך בוטלה לאחר זמן קצר עקב מאות איומי מוות כלפי הצועדים. בנוסף, הפגנת נגד אלימה אורגנה על ידי ג'אבד מיטו, אסלאמיסט ידוע תומך המדינה האסלאמית שכבר נמצא במעקב על ידי הרשויות, בעוד שכוח משטרה רחב נפרס כדי לספק הגנה למשתתפי המצעד. דמויות דתיות רבות וחשובות באי בהם הקרדינל מוריס פיאט, גינו בתקיפות את ההפגנה וקראו לכבוד וסובלנות כלפי משתתפי המצעד. מספר ימים לאחר מכן התקיימה ועידה של ארגונים ופעילי להט"ב בחוף קאודאן (אנ') בעיר בתמיכה של ראש הממשלה פראווינד ג'וגנאוט (אנ').
"Young Queer Alliance" נוסד ב-1 בספטמבר 2014 והוא ארגון שפועל בקרב נוער להט"ב בעוד "Young Queer Alliance" עוסק בתמיכה, הסברה ומסעי פרסום נגד אפליה על רקע נטייה מינית וזהות מגדרית. הארגון "Association VISA G" עוסק בעיקרו עבור תמיכה בטרנסג'נדרים בעלי דיספוריה מגדרית. בשנת 2014, "Moments.mu" הפכה לסוכנות הנסיעות הראשונה במאוריציוס שהקדישה את שירותיה עבור תיירי להט"ב.
טבלת סיכום

| --- | --- |
פעילות הומוסקסואלית חוקית:  (חוקי בקרב גברים מאז 2023, חוקי בקרב נשים מאז ומעולם)
גיל הסכמה שווה לזוגות הטרוסקסואלים:  (מאז 2023)
חוקים נגד אפליה בתעסוקה:  (מאז 2008 בחוק, מאז 2023 באופן חוקתי, עבור נטייה מינית)
חוקים נגד אפליה במתן סחורות ושירותים:  (מאז 2008 בחוק, מאז 2023 באופן חוקתי, עבור נטייה מינית)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2008 בחוק, מאז 2023 באופן חוקתי, עבור נטייה מינית)
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:  (מאז 2014)
ראו גם

זכויות להט"ב
זכויות להט"ב באפריקה
זכויות להט"ב בחבר העמים הבריטי